**Info om ny struktur i rideskolen på SSRK**

Kære alle ryttere i rideskolen,

Vi har arbejdet på højtryk for at blive klar til at kunne præsentere den nye struktur i rideskolen på Skaarupgaard.

Der vil komme en separat mail til hver enkelt elev om hvilket hold Marianne og Emilie vurderer der skal tilmeldes.

Overordnet vil der være følgende 3 niveauer:

**Begynder**

Holdet varer 60 minutter i alt, fordelt på ca 30 min i stalden og ca 30 min ridning.

I stalden skal vi snakke om sikkerhed omkring ponyerne på staldgangen, hvordan gør man ponyen klar til undervisning og der vil være snak om det udstyr der bruges med henblik på at ryttermærke 1 skal kunne bestås.

Herefter er der max 30 min på hesteryg i skridt og trav. Vi øver at sidde korrekt på ponyen, og øver de helt basale ridefærdigheder.

Du får tildelt en pony du gør klar og rider på for en måned ad gangen. Den første undervisningsgang per måned vil der være rotation ift. hvilken pony der tildeles. (Mandags holdet hjælper hinanden med klargøring af dem der ikke allerede er sadlet op til letøvet holdet)

Pris: 550 kr/mdr. – juli betalingsfri

**Letøvet**

Undervisning 45 min i skridt og trav. Der opstartes galop når man er klar.

Hoved fokus er at få styr på sin grundridning.

Krav: Man skal selv kunne sadle op og have bestået ryttermærke 1 (NB! Ryttere der ikke har ryttermærke endnu, skal have det taget inden udgangen af 2024)

Der vil løbende være teori med henblik på at bestå ryttermærke 2, der er en forudsætning for at rykke op på Øvet niveau.

Du får tildelt en pony du gør klar og rider på for en måned ad gangen. Den første undervisningsgang per måned vil der være rotation ift. hvilken pony der tildeles.

Det forventes man møder op 30 min før undervisningen starter så man kan nå at sadle op hvis ponyen ikke har gået på holdet før.

Pris: 550 kr/mdr – juli betalingsfri

**Øvet**

Undervisning i 45 min i skridt, trav og galop. Vi rider ikke længere på række men styrer ponyerne selvstændigt rundt, derfor er vi også max 5 ryttere på holdet.

Undervisningen udvides med bomtræning, skovture, enkelt spring, træning fra jord og lign.

Krav: Man skal selv kunne sadle op og have bestået ryttermærke 1 og 2 (NB! Ryttere der ikke har ryttermærke endnu, skal have det taget inden udgangen af 2024)

Der vil løbende være teori med henblik på at bestå ryttermærke 3.

Du får tildelt en pony du gør klar og rider på for en måned ad gangen. Den første undervisningsgang per måned vil der være rotation ift. hvilken pony der tildeles.

Det forventes man møder op 30 min før undervisningen starter så man kan nå at sadle op hvis ponyen ikke er brugt i timen før.

Pris: 650 kr/mdr. – juli betalingsfri

Der bliver åbnet for tilmelding tirsdag d. 9.juli kl. 10.00.

Holdplan:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Mandag | Tirsdag | Onsdag | Torsdag | Fredag |  |  | lørdag |  |
| 16.00 | Letøvet (1) | Begynder (6) | Begynder (11) | Begynder (16) | Begynder (21) |  |  | 9.30 | Begynder (25) |
| 16.15 |  |  | 9.45 |
| 16.30 |  |  | 10.00 |
| 16.45 | Begynder (2) |  |  | 10.15 |
| 17.00 | Letøvet (7) |   | Letøvet (17) | Letøvet (22) |  |  | 10.30 | Begynder (26) |
| 17.15 | Letøvet (12) |  |  | 10.45 |
| 17.30 |   |  |  | 11.00 |
| 17.45 | Letøvet (3) | Letøvet (8) | Letøvet (13) | Letøvet (18) | Øvet (23) |  |  | 11.15 |
| 18.00 |  |  | 11.30 | Letøvet (27) |
| 18.15 |  |  | 11.45 |
| 18.30 | Øvet (4) | Øvet (9) | Øvet (14) | Øvet (19) | Øvet (24) |  |  | 12.00 |
| 18.45 |  |  | 12.15 | Intro (28) |
| 19.00 |  |  | 12.30 |
| 19.15 | Øvet (5) | Øvet (10) | Part hold (15) | Øvet (20) |  |  |  | 12.45 | DUO (29) |
| 19.30 |  |  |  | 13.00 |
| 19.45 |  |  |  | 13.15 | DUO (30) |
| 20.00 |  |  |  |  |  |  |  | 13.30 |

**Hvad er DUO?**

Duo er et hold hvor man rider max 2 ad gangen. Man tilmelder sig på hjemmesiden (dette er ikke helt klar til d. 8/7). Tilmelding er pr gang. Hvordan tilmeldingen kommer til at foregå, kommer der et skriv ud om senere på sommeren.

Det er hermed muligt at dygtiggøre sig yderligere og få øvet nogle mere specifikke ting.

Pris: 175 kr/lektion

**Hvad er Intro så?**

Intro er egentlig bare en prøvetime. Vi har en del der gerne vil prøve at ride, så det er muligt at komme 2 gange for at prøve det af. Der tilmeldes pr gang.

Ydermere kan ryttere der ønsker at skifte fra andre klubber komme og få en vurdering på hvilket niveau man skal tilmelde sig hos os.

Pris: 150 kr/lektion

**Parthold**

Dette er kun for de ryttere der har part. Ønsker du at blive skrevet på venteliste til en part?

Venteliste opskrivning findes her [Skaarupgaard Sportsrideklub | Opstaldning (ssrk-rideklub.dk)](https://ssrk-rideklub.dk/opstaldning)

Pris: 1500 kr/mdr undtagen Juli hvor prisen er 800 kr.

**Strigle part**

Vi åbner op for muligheden for at få en strigle part på nogle af ponyerne. En strigle part er muligheden for at komme om søndagen og hygge om en udvalgt pony. Derudover må der sadles op og tages en skridttur i hallen.

Der SKAL være en voksen over 18 år til stede hele tiden.

Pris 200 kr pr mdr.

**Hjælpere på begynderholdene**

Marianne får brug for hjælp på begynderholdene i hverdagene. Rider du på et senere hold og har lyst til at give en hånd, så vil vi sætte pris på det. Du må også gerne komme selvom du ikke selv skal ride den pågældende dag. Du skal dog selv kunne sadle op for at det giver mening.

Vi forestiller os der er 2 faste hjælpere pr hold. Der skal hjælpes i stalden ift teori/sikkerhed samt opsadling. Derudover vil de to hjælpere skiftes til at ride forrest til undervisningen i hallen. Det er en nødvendighed for at holdene kan afvikles at der er nogle af de større piger der kunne tænke sig lidt frivilligt arbejde.

Har det interesse så send enten en mail til kasserer@ssrk-rideklub.dk eller tag fat i Marianne eller Emilie, med ønske om hvilke dage det er muligt at hjælpe.

**Ryttermærker**

Vi kommer til at afholde nogle lørdage/søndage med gennemgang af teori hen over efteråret. Det vil dog være en hjælp hvis alle allerede nu opretter DRF GO profiler med SSRK valgt som foretrukne rideklub.

For spørgsmål er I velkomne til at række ud til klubben på kasserer@ssrk-rideklub.dk.

Vi glæder os til at få dette sat i søen. Rigtig god sommer!

De bedste hilsner

Rideskoleudvalget

Marianne, Emilie, Anna Thastum, Frederik P. Kristensen & Sara Hauge